wannaphong/clean_thaiwikipedia huggingface dataset:
# จิรวุฒิ สิงห์โตทอง
จิรวุฒิ สิงห์โตทอง (เกิด
19 สิงหาคม พ.ศ. 2500)  เป็นสมาชิกสภาผู้แทนราษฎรจังหวัดชลบุรี อดีตสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย เป็นบุตรชายของดรงค์ สิงห์โตทองศึก 2 ตระกูลเมืองชล ‘เนื่องจำนงค์ - สิงห์โตทอง’

 ประวัติ 
จิรวุฒิ เกิดเมื่อวันที่ 19 สิงหาคม พ.ศ. 2500 ที่อำเภอเมืองชลบุรี จังหวัดชลบุรี เป็นบุตรนายดรงค์ นางอารีย์ สิงห์โตทอง 

สำเร็จการศึกษา ศิลปศาสตรบัณฑิต สาขาการพัฒนาชุมชน จากสถาบันราชภัฏราชนครินทร์

 การทำงาน 
จิรวุฒิ ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาลงสมัครรับเลือกตั้งในนามพรรคชาติไทย แต่แพ้ให้กับสรวุฒิ เนื่องจำนงค์ และพลตำรวจตรี วีระ อนันตกูล จากพรรคประชาธิปัตย์ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จิรวุฒิย้ายไปสังกัดพรรคเพื่อไทย และลงสมัครรับเลือกตั้งแข่งกับสรวุฒิ เนื่องจำนงค์ แต่ก็ไม่ได้รับเลือกตั้งอีกครั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จิรวุฒิก็ลงสมัครรับเลือกตั้งแข่งขันกับสรวุฒิ ซึ่งย้ายไปสังกัดพรรคพลังประชารัฐ แต่เป็นสรวุฒิที่ชนะการเลือกตั้งอีกสมัย

ในปี 2563 จิรวุฒิ ให้การสนับสนุนคณะก้าวหน้าศึกพัทยา "จิรวุฒิ สิงห์โตทอง" หนุน "ธนาธร" สางแค้นคุณปลื้ม ในนามหัวหน้ากลุ่ม อนค.ชลบุรี‘จิรวุฒิ สิงห์โตทอง’ หัวหน้ากลุ่ม อนค.ชลบุรี ลั่น พร้อมดีเบตสู้ศึกเลือกตั้ง อบจ. โดยการส่งบุตรสาว พลอยลภัสร์ สิงห์โตทอง ลงสมัครนายกองค์การบริหารส่วนจังหวัดชลบุรีศึก 2 ตระกูล"สิงห์โตทอง-คุณปลื้ม"ชิงนายก อบจ.ชลบุรี แต่ไม่ได้รับเลือกตั้ง

ในปี 2565 เมื่อพรรคเพื่อไทยเลือกส่งสรวุฒิ ลงสมัครในนามพรรคเพื่อไทย‘นายกเป้า’ โวย พท. จัดทัพเมืองชล เอาพวกด่าเผาบ้านเผาเมือง มาลงแทน ยุติธรรมหรือ? ส่งผลให้จิรวุฒิ ตัดสินใจย้ายไปร่วมงานกับสุชาติ ชมกลิ่นจ้าวป่าลุยคุณปลื้ม “จิรวุฒิ สิงห์โตทอง” เลือก“เฮ้ง” นักเลงเมืองชล แกนนำชลบุรีพรรครวมไทยสร้างชาติ และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และสามารถเอาชนะสรวุฒิ เนื่องจำนงค์ ได้เป็น สส.ชลบุรี สมัยแรก

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๕, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙ ตอนที่ ๓๕ ข หน้า ๗๓, ๓ ธันวาคม ๒๕๕๕
# โยชิตสึเนะ
โยชิตสึเนะ  อาจหมายถึง
 มินาโมโตะ โนะ โยชิตสึเนะ - ผู้บัญชาการทหารแห่งตระกูลมินาโมโตะ
 โยชิตสึเนะ (นวนิยาย) - นวนิยายของเรียวตาโร ชิบะ
 โยชิตสึเนะ (รายการโทรทัศน์) - ละครไทงะ นำแสดงโดยฮิเดอากิ ทากิซาวะ ที่ออกอากาศใน ปี 2005
# ประธานพรรค
ในทางการเมือง ประธานพรรค  เป็นตำแหน่งประธานของพรรคการเมือง ลักษณะและความสำคัญของตำแหน่งนี้จะแตกต่างกันไปในแต่ละประเทศ และในแต่ละพรรคการเมืองด้วย

บทบาทของประธานพรรคมักจะแตกต่างจากหัวหน้าพรรคค่อนข้างมาก หน้าที่ของประธานพรรคโดยทั่วไปจะมีความเกี่ยวข้องกับสมาชิกพรรคโดยรวม และกิจกรรมขององค์กรพรรคเป็นหลัก ประธานพรรคมักมีบทบาทสำคัญในการดำเนินยุทธศาสตร์ ในการสรรหา รักษาสมาชิก การระดมทุน การรณรงค์หาเสียง และการกำกับดูแลภายในพรรค โดยที่พวกเขาอาจทำหน้าที่เป็นสมาชิกพรรค หรือแม้กระทั่งเป็นประธานในคณะกรรมการกำกับดูแล หรือสภา พวกเขามักจะมีอิทธิพลในการคัดเลือกผู้สมัคร และบางครั้งในการพัฒนาและการประกาศใช้นโยบายพรรค เมื่ออธิบายตำแหน่งภายในพรรคเดโมแครตของสหรัฐ พีบีเอสนิวส์อาวร์ อธิบายว่าเป็น "ส่วนหนึ่งเป็นเชียร์ลีดเดอร์ ส่วนหนึ่งเป็นผู้ระดมทุน ส่วนหนึ่งเป็นผู้จัดงานและผู้สรรหา และอีกส่วนหนึ่งเป็นผู้ส่งสารสาธารณะ" 

ตลอดหลายปีที่ผ่านมา บทบาทของประธานพรรคมีการเปลี่ยนแปลงเมื่อผู้สมัครตั้งคณะกรรมการระดมทุนเป็นของตนเอง
# ฟุตบอลโลก 2026 รอบคัดเลือก โซนแอฟริกา – กลุ่มเอช
การแข่งขัน ฟุตบอลโลก 2026 รอบคัดเลือก โซนแอฟริกา – กลุ่มเอช เป็นกลุ่มรอบคัดเลือกของสมาพันธ์ฟุตบอลแห่งแอฟริกา สำหรับฟุตบอลโลก 2026 กลุ่มประกอบด้วย ตูนิเซีย, อิเควทอเรียลกินี, นามิเบีย, มาลาวี, ไลบีเรีย และ เซาตูเมและปรินซิปี

ผู้ชนะกลุ่มจะได้ผ่านเข้ารอบฟุตบอลโลกโดยตรง ในขณะที่ทีมอันดับสองจะมีโอกาสได้เล่นในรอบเพลย์ออฟระหว่างสมาพันธ์

 ตารางแข่งขัน 

 นัดแข่งขัน
# ยุทธการที่เจี้ยนเวย์
ยุทธการที่เจี้ยนเวย์  เป็นยุทธการระหว่างรัฐจ๊กก๊กและวุยก๊กในปี ค.ศ. 229 ในยุคสามก๊กของจีน ยุทธการนี้เป็นการบุกขึ้นเหนือที่นำโดยจูกัดเหลียงผู้เป็นอัครมหาเสนาบดีและผู้สำเร็จราชการแทนพระองค์แห่งจ๊กก๊กเพื่อบุกวุยก๊กเป็นครั้งที่ 3 ยุทธการจบลงด้วยชัยชนะของจ๊กก๊ก ยึดได้เมืองปูเต๋าและอิมเป๋ง ซึ่งตั้งอยู่ใกล้นครหล่งหนาน มณฑลกานซู่ในปัจจุบัน

 ยุทธการ 
ในฤดูใบไม้ผลิของปี ค.ศ. 229 จูกัดเหลียงมอบหมายให้ตันเซ็กนำกองกำลังเข้าโจมตีเมืองปูเต๋า (武都 อู่ตู; อยู่ใกล้กับอำเภอเฉิง มณฑลกานซู่ในปัจจุบัน) และเมืองอิมเป๋ง (陰平 อินผิง; ปัจจุบันคืออำเภอเหวิน มณฑลกานซู่) ที่อยู่ในอาณาเขตของวุยก๊ก([建興]七年，亮遣陳戒攻武都、陰平。) สามก๊กจี่ เล่มที่ 35. กุยห้วยขุนพลวุยก๊กจึงนำกองกำลังไปช่วยเมืองปูเต๋าและอิมเป๋ง เมื่อจูกัดเหลียงได้ข่าวว่ากุยห้วยยกทัพเข้าโจมตีตันเซ็ก จูกัดเหลียงจึงเคลื่อนทัพจากด่านเองเปงก๋วนไปยังเจี้ยนเวย์ (建威; ปัจจุบันคือนครหล่งหนาน มณฑลกานซู่) ทางตะวันตกเฉียงเหนือของเมืองปูเต๋า(魏雍州刺史郭淮率衆欲擊戒，亮自出至建威， ...) สามก๊กจี่ เล่มที่ 35. 

ภายหลังกุยห้วยนำกองกำลังล่าถอยไป ทัพจ๊กก๊กจึงยึดเมืองปูเต๋าและอิมเป๋งได้สำเร็จ(... 淮退還，遂平二郡。) สามก๊กจี่ เล่มที่ 35.

 ผลสืบเนื่อง 
เมื่อจูกัดเหลียงกลับจากการทัพ เล่าเสี้ยนจักรพรรดิจ๊กก๊กมีพระราชโองการแสดงความยินดีในความสำเร็จของจูกัดเหลียงจากการพิชิตอองสงระหว่างการบุกขึ้นเหนือครั้งสอง, ทำให้กุยห้วยล่าถอย, ได้รับความไว้วางใจจากชนเผ่าท้องถิ่นกลับคืนมา และยึดได้เมืองปูเต๋ากับอิมเป๋งระหว่างการบุกขึ้นเหนือครั้งที่สาม พระองค์ยังตั้งให้จูกัดเหลียงกลับคืนมาอยู่ในตำแหน่งอัครมหาเสนาบดี (丞相 เฉิงเซี่ยง)

ความในพระราชโองการของจักรพรรดิเล่าเสี้ยนมีว่า: 

ภายหลังจากยุทธการนี้ วุยก๊กกลับเป็นฝ่ายโจมตีจ๊กก๊กกลับในปีถัดมาในการทัพจูงอก๊ก(真當發西討，帝親臨送。) สามก๊กจี่ เล่มที่ 9.
# ฟุตบอลโลก 2026 รอบคัดเลือก โซนแอฟริกา – กลุ่มไอ
การแข่งขัน ฟุตบอลโลก 2026 รอบคัดเลือก โซนแอฟริกา – กลุ่มไอ เป็นกลุ่มรอบคัดเลือกของสมาพันธ์ฟุตบอลแห่งแอฟริกา สำหรับฟุตบอลโลก 2026 กลุ่มประกอบด้วย มาลี, กานา, มาดากัสการ์, สาธารณรัฐแอฟริกากลาง , คอโมโรส และ ชาด

ผู้ชนะกลุ่มจะได้ผ่านเข้ารอบฟุตบอลโลกโดยตรง ในขณะที่ทีมอันดับสองจะมีโอกาสได้เล่นในรอบเพลย์ออฟระหว่างสมาพันธ์

 ตารางแข่งขัน 

 นัดแข่งขัน
# ฟุตบอลโลก 2026 รอบคัดเลือก โซนแอฟริกา – กลุ่มเอฟ
การแข่งขัน ฟุตบอลโลก 2026 รอบคัดเลือก โซนแอฟริกา – กลุ่มเอฟ เป็นกลุ่มรอบคัดเลือกของสมาพันธ์ฟุตบอลแห่งแอฟริกา สำหรับฟุตบอลโลก 2026 กลุ่มประกอบด้วย ไอวอรีโคสต์, กาบอง, เคนยา, แกมเบีย, บุรุนดี และ เซเชลส์

ผู้ชนะกลุ่มจะได้ผ่านเข้ารอบฟุตบอลโลกโดยตรง ในขณะที่ทีมอันดับสองจะมีโอกาสได้เล่นในรอบเพลย์ออฟระหว่างสมาพันธ์

 ตารางแข่งขัน 

 นัดแข่งขัน
# ฟุตบอลโลก 2026 รอบคัดเลือก โซนแอฟริกา – กลุ่มอี
การแข่งขัน ฟุตบอลโลก 2026 รอบคัดเลือก โซนแอฟริกา – กลุ่มอี เป็นกลุ่มรอบคัดเลือกของสมาพันธ์ฟุตบอลแห่งแอฟริกา สำหรับฟุตบอลโลก 2026 กลุ่มนี้ประกอบด้วย โมร็อกโก "ผู้เข้ารอบรองชนะเลิศของครั้งที่แล้ว", แซมเบีย, คองโก, แทนซาเนีย, ไนเจอร์ และ เอริเทรีย

ผู้ชนะกลุ่มจะได้ผ่านเข้ารอบฟุตบอลโลกโดยตรง ในขณะที่ทีมอันดับสองจะมีโอกาสได้เล่นในรอบเพลย์ออฟระหว่างสมาพันธ์

 ตารางแข่งขัน 

 นัดแข่งขัน
# ไอโฟน 15 โปร
ไอโฟน 15 โปร และ ไอโฟน 15 โปร แม็กซ์ เป็น สมาร์ทโฟน ที่ออกแบบและจัดจำหน่ายโดยบริษัทแอปเปิล โดยเป็นรุ่นต่อจาก ไอโฟน 14 โปร และไอโฟน 14 โปร แม็กซ์  เปิดตัวเมื่อวันที่ 12 กันยายน พ.ศ. 2566 พร้อมด้วย ไอโฟน 15 และไอโฟน 15 พลัส

 ประวัติ 
ก่อนหน้านี้มีกระแสข่าวระบุว่า ไอโฟน 15 โปร แม็กซ์ อาจเปลี่ยนชื่อเป็น ไอโฟน 15 อัลตรา เช่นเดียวกับ แอปเปิลวอตช์อัลตรา ต่อมาแอปเปิลยืนยันว่าจะใช้ชื่อ "โปร แม็กซ์" สำหรับรุ่น 15 โปร ขนาดหน้าจอ 6.7 นิ้ว แทนที่จะเรียกว่า "อัลตรา"

 ข้อมูลจำเพาะ 

 ฮาร์ดแวร์ 
ไอโฟน 15 โปร และ ไอโฟน 15 โปร แม็กซ์ ใช้พอร์ต ยูเอสบี-ซี เช่นเดียวกับไอโฟน 15 และไอโฟน 15 พลัส ตามคำสั่งที่ 2022/2380 ของคณะกรรมาธิการยุโรป อันบังคับใช้ในปีก่อนหน้า ซึ่งผลิตภัณฑ์ก่อนหน้านี้ที่ใช้พอร์ตดังกล่าวคือไอแพด โปร รุ่นที่สาม ซึ่งเปิดตัวในปี พ.ศ. 2561 Ming-Chi Kuo นักวิเคราะห์อ้างว่า Apple จะยกเลิกตัวเชื่อมต่อไลต์นิง ที่เป็นกรรมสิทธิ์ของตนภายใน พ.ศ. 2566 ในเดือนตุลาคม พ.ศ. 2565 Apple ยืนยันว่าจะปฏิบัติตามกฎระเบียบของสหภาพยุโรป  ไอโฟน 15 โปร และ ไอโฟน 15 โปร แม็กซ์ ยังเป็นรุ่นแรกที่มีกรอกนอกเป็นไทเทเนียมและมีขอบจอแสดงผลที่บางลง

อุปกรณ์ทั้งสองรุ่นมีสีทั้งหมด 4 สี ดังนี้

 Color  Name  ไทเทเนียมธรรมชาติ  ไทเทเนียมน้ำเงิน  ไทเทเนียมขาว  ไทเทเนียมดำ

ไอโฟน 15 โปร และ ไอโฟน 15 โปร แม็กซ์ ใช้พอร์ต ยูเอสบี-ซี  ความเร็วสูงสุด 10 กิกะบิตต่อวินาที สามารถแสดงผลวิดีโอช่วงพลวัตสูงความละเอียดสูงสุด 4K อีกทั้งยังมีปุ่มแอกชันที่มาแทนที่สวิตช์ปิดเสียง ซึ่งผู้ใช้สามารถปรับแต่งการใช้งานได้

 ซอฟต์แวร์ 
ไอโฟน 15 โปร และ ไอโฟน 15 โปร แม็กซ์ จะเปิดตัวพร้อมกับไอโอเอส 17
# ฟุตบอลโลก 2026 รอบคัดเลือก โซนแอฟริกา – กลุ่มจี
การแข่งขัน ฟุตบอลโลก 2026 รอบคัดเลือก โซนแอฟริกา – กลุ่มจี เป็นกลุ่มรอบคัดเลือกของสมาพันธ์ฟุตบอลแห่งแอฟริกา สำหรับฟุตบอลโลก 2026 กลุ่มประกอบด้วย แอลจีเรีย, กินี, ยูกันดา, โมซัมบิก, บอตสวานา และ โซมาเลีย

ผู้ชนะกลุ่มจะได้ผ่านเข้ารอบฟุตบอลโลกโดยตรง ในขณะที่ทีมอันดับสองจะมีโอกาสได้เล่นในรอบเพลย์ออฟระหว่างสมาพันธ์

 ตารางแข่งขัน 

 นัดแข่งขัน
# Alluaudia procera
Alluaudia procera หรือชื่อสามัญ Madagascar ocotillo เป็นพรรณไม้ผลัดใบในวงศ์ Didiereaceae เป็นพืชประจำถิ่นของมาดากัสการ์ตอนใต้

 คำอธิบาย 
พืชชนิดนี้เป็นไม้พุ่มอวบน้ำมีหนาม มีลำต้นและใบหนากักเก็บน้ำ ซึ่งจะผลัดใบในฤดูแล้งที่ยาวนาน แม้ว่าลักษณะภายนอกจะคล้ายกับ ocotillo หรือชื่อวิทยาศาสตร์ Fouquieria splendens ที่มีถิ่นกำเนิดบริเวณทะเลทรายโซนอรันในทวีปอเมริกาเหนือ แต่ไม่ได้มีความเกี่ยวข้องกันทางพันธุกรรม 

ต้นอ่อนของ Alluaudia จะสร้างลำต้นที่พันกันซึ่งคงอยู่นานหลายปี หลังจากนั้นก้านส่วนกลางที่แข็งแกร่งจะพัฒนาขึ้น ลำต้นที่บริเวณโคนจะตายไป เหลือลำต้นที่มีลักษณะคล้ายไม้ยืนต้นซึ่งแตกกิ่งก้านบนลำต้นหลักสูงขึ้นไป

เช่นเดียวกับสายพันธุ์อื่น ๆ ในวงศ์ Didiereaceae ใบของ Alluaudia มีขนาดเล็ก ผลิตจากกิ่งงัน (brachyblast) คล้ายกับขุมหนาม (areole) ที่พบในกระบองเพชร ปรากฏเป็นใบเดี่ยวและมีหนามทรงกรวย ดอกมีลักษณะเป็นดอกไม่สมบูรณ์เพศ และวงกลีบดอกมีสมมาตรในแนวรัศมี

thumb|Alluaudia procera ที่เขตภูมินิเวศ fourrés épineux de Madagascar ในอิฟาตี มาดากัสการ์
 อนุกรมวิธาน 
วงศ์ Didiereaceae ประกอบด้วย 4 สกุล แบ่งออกเป็น 11 สายพันธุ์ ซึ่งสกุลใหญ่ที่สุดคือ Alluaudia (6 สายพันธุ์) โดย Alluaudia ถูกแบ่งออกเป็น 2 ชั้นคือ Alluaudia และ Androyella การแบ่งด้วยวิธีนี้ Alluaudia procera มีสายพันธุ์ใกล้ชิดคือ Alluaudia ascendens และ Alluaudia montagnacii

จากการวิจัยวิวัฒนาการชาติพันธุ์ระดับโมเลกุล สกุล Alluaudia, Alluaudiopsis และ Didierea จากวงศ์เดียวกัน ได้รับการสนับสนุนว่ามีบรรพบุรุษร่วมกัน (monophyletic) ทั้งหมด ความสัมพันธ์ภายในสกุล Alluaudia มีความเกี่ยวข้องกับวิวัฒนาการของพอลิพลอยด์ภายในวงศ์

นักวิจัยยังไม่ทราบว่าวงศ์ Didiereaceae มีต้นกำเนิดมาจากที่ใด อย่างไรก็ตามญาติที่ใกล้ที่สุดของวงศ์ Didiereaceae คือ Calyptrotheca somalensis ที่มีถิ่นกำเนิดในแอฟริกาตะวันออก จากการที่เกาะมาดากัสการ์แยกออกจากทวีปแอฟริกาเมื่อ 100 ล้านปีก่อน ดังนั้น Didiereaceae อาจมีต้นกำเนิดมาจากการแพร่กระจายไปยังมาดากัสการ์ของบรรพบุรุษในแอฟริกันตะวันออกที่มีลักษณะคล้าย Calyptrotheca
# กีฬาวอลเลย์บอลในเอเชียนเกมส์ 2022 – ทีมชาย
การแข่งขันวอลเลย์บอลชายในเอเชียนเกมส์ 2022 จัดขึ้นในหางโจว ประเทศจีน กำหนดแข่งขันระหว่างวันที่ 19 กันยายน ถึง 26 กันยายน ค.ศ. 2023 โดยมี 19 ทีมเข้าร่วมการแข่งขัน การแข่งขันจะจัดขึ้นที่ศูนย์กีฬาในร่มหลินผิง, ศูนย์กีฬาในร่มเต๋อชิง และศูนย์กีฬาในร่มนครสิ่งทอจีน

 การจับสลาก 
การจับสลากการแข่งขันวอลเลย์บอลชายจัดขึ้นในวันที่ 5 เมษายน ค.ศ. 2023 ที่หางโจว 
กลุ่มเอกลุ่มบีกลุ่มซีกลุ่มดีกลุ่มอีกลุ่มเอฟ (เจ้าภาพ)  (1) (2) (3) (4) (5) (16) (15) (12) (8) (7) (6)   

 รอบแรก 
 เวลาการแข่งขันในท้องถิ่น UTC+08:00

 ผ่านเข้าสู่รอบสุดท้าย

 กลุ่มเอ 

|}

 กลุ่มบี 

|}

 กลุ่มซี 

|}

 กลุ่มดี 

|}

 กลุ่มอี 

|}

 กลุ่มเอฟ 

|}

 รอบสุดท้าย 
 รอบ 12 ทีมสุดท้าย 

 รอบจัดอันดับ 1–12 

 รอบจัดอันดับ 7–12 

 รอบก่อนรองชนะเลิศ 

รอบจัดอันดับ 7–10

รอบรองชนะเลิศ

รอบชิงอันดับที่ 11

รอบชิงอันดับที่ 9

รอบชิงอันดับที่ 7

รอบชิงอันดับที่ 5

รอบชิงเหรียญทองแดง

รอบชิงเหรียญทอง

อันดับการแข่งขัน

อันดับทีม  5 5 0  5 4 1  7 6 1 4 6 4 2 5 5 4 1 6 5 3 2 7 6 4 2 8 6 3 3 9 6 3 3 10 5 1 4 11 5 2 3 12 5 1 4 13 3 1 2 14 2 0 2 15 2 0 2 16 2 0 2 17 3 0 3 18 2 0 2 19 2 0 2

ดูเพิ่ม
 กีฬาวอลเลย์บอลในเอเชียนเกมส์ 2022 – ทีมหญิง
# มินนี่
มินนี่ สามารถหมายถึง

 ณิชา ยนตรรักษ์
 ภัณฑิรา พิพิธยากร
 มินนี่ เมาส์
# กีฬาเคอร์ลิงในโอลิมปิกเยาวชนฤดูหนาว 2024
กีฬาเคอร์ลิงในโอลิมปิกเยาวชนฤดูหนาว 2024 มีกำหนดจัดขึ้นที่คังนึงเคอร์ลิ่งเซ็นเตอร์ ในคังนึง ประเทศเกาหลีใต้ ตั้งแต่วันที่ 20 มกราคมถึง 1 กุมภาพันธ์ ค.ศ. 2024

นักกีฬามากที่สุด 112 คน (56 คนต่อเพศ) จะผ่านเข้ารอบการแข่งขัน โดยมี 16 ทีม (นักกีฬาทั้งหมด 64 คน) ในการแข่งขันประเภททีมผสม และ 24 ทีมในการแข่งขันประเภทคู่ผสม (นักกีฬา 48 คน)

 การคัดเลือก 
การแข่งขันเคอร์ลิงเยาวชนชิงแชมป์โลกและเคอร์ลิงเยาวชน บี ชิงแชมป์โลกในช่วงฤดูกาลแข่งขันเคอร์ลิงปี 2022–23 เพื่อตัดสินทีม ในวันที่ 12 เมษายน พ.ศ. 2566 สหพันธ์เคอร์ลิงโลกจะเป็นผู้ยืนยันทีมที่ผ่านเข้ารอบการแข่งขัน

 สรุปผลการคัดเลือก 
 NOCผสมรวมทีมคู่นักกีฬา         2         6         6         2         6         6         6         2         6         6         2         6         2         6         6         6         2         2         6         6         6         6         2         6 ทั้งหมด: 24 NOCs  16  24  112
# อะดุง พันธุ์เอี่ยม
พลเรือเอก อะดุง พันธุ์เอี่ยม เป็นอดีตนายทหารเรือชาวไทยเคยดำรงตำแหน่งสําคัญ ๆ เช่น อดีตผู้บัญชาการทหารเรือ อดีตผู้บัญชาการกองเรือยุทธการ และอดีตเจ้ากรมการสื่อสารและเทคโนโลยีสารสนเทศทหารเรือ

 ประวัติ 

 ชีวิตส่วนตัว 
พล.ร.อ. อะดุง เกิดเมื่อวันที่ 15 พฤศจิกายน พ.ศ. 2506 ณ ตำบลปากน้ำ อำเภอเมือง จังหวัดระยอง 

 การศึกษา 
จบการศึกษาจากโรงเรียนเตรียมทหาร รุ่น 23 ระดับปริญญาตรีวิศวกรรมไฟฟ้าจากโรงเรียนนายเรือ รุ่นที่ 80

 รับราชการ 
ตำแหน่งราชการทหาร

พล.ร.อ. อะดุง พันธ์ุเอี่ยม เคยดำรงตำแหน่ง ดังนี้ 

 เป็นนายทหารเสนาธิการ กองเรือยุทธการ
 นายทหารฝ่ายเสนาธิการ ประจำรองเสนาธิการทหารเรือ
 รองผู้อำนวยการกองยุทธการ กรมยุทธการทหารเรือ 
 ผู้ช่วยทูตฝ่ายทหารเรือ ประจำกรุงแคนเบอร์ร่า ออสเตรเลีย
 ผู้บังคับการโรงเรียนชุมพลทหารเรือ 
 รองผู้บัญชาการฐานทัพเรือกรุงเทพ 
 ผู้อำนวยการสำนักงานวิจัยและพัฒนาการทางทหาร กองทัพเรือ
 เจ้ากรมการสื่อสารและเทคโนโลยีสารสนเทศทหารเรือ

และผู้บัญชาการกองเรือยุทธการ กระทั่งวันที่ 23 สิงหาคม พ.ศ. 2566 ในที่ประชุมสภากลาโหม ซึ่งที่ประชุมมีมติเลือก พล.ร.อ. อะดุง ผู้บัญชาการกองเรือยุทธการ ขึ้นเป็นผู้บัญชาการทหารเรือสืบต่อจาก พล.ร.อ. เชิงชาย ชมเชิงแพทย์"ประยุทธ์"เคาะโผทหาร"บิ๊กต่อ"คุมทบ."บิ๊กดุง"นั่งทร."บิ๊กไก่"คุมทัพฟ้า ต่อมาในวันที่ 30 สิงหาคม พ.ศ. 2566 ได้มีพระบรมราชโองการโปรดเกล้าฯ แต่งตั้งให้ พล.ร.อ. อะดุง เป็นผู้บัญชาการทหารเรืออย่างเป็นทางการโปรดเกล้าฯ นายทหารรับราชการ 762 ตำแหน่ง

 เครื่องราชอิสริยาภรณ์ 
พล.ร.อ. อะดุง พันธุ์เอี่ยม ได้รับพระราชทานเครื่องราชอิสริยาภรณ์ทั้งไทยและเหรียญต่างประเทศ ดังนี้

 เครื่องราชอิสริยาภรณ์ไทย 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๔๑, ๒๐ พฤศจิกายน ๒๕๖๖
ราชกิจจานุเบกษา,พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๒๗, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๑๑ ตอนที่ ๑๐ ข หน้า ๗๕, ๓ มิถุนายน ๒๕๓๗

ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๕ ตอนที่ ๒ ข หน้า ๒๔๙, ๑๘ มกราคม ๒๕๔๑

 ต่างประเทศ 
  :
 พ.ศ. 2567 – 80px เหรียญปิงกัต จาซา เกมิลัง (เท็นเทรา)Commander-in-Chief of the Royal Thai Navy Receives Prestigious Military Award

 หมายเหตุ
# สมัน (อาหาร)
สมัน หรือ ซามา ในภาษามลายูปัตตานี เป็นเครื่องโรยหน้าชนิดหนึ่งของไทย พบได้ทั่วไปในจังหวัดปัตตานี จังหวัดยะลา และจังหวัดนราธิวาส โดยจะรับประทานเคียงเป็นหน้าข้าวเหนียว ข้าวเหนียวมูน ต่างไส้ขนมปัง เคียงกับนาซิดาแฆ นาซิตีแนะ หรือโรยหน้าขนมกอและลือเมาะ มีลักษณะและหน้าที่อย่างเดียวกันกับกระฉีก หากแต่กระฉีกจะมีรสชาติหวานมันและใช้มะพร้าวขูดเป็นวัตถุดิบหลัก สมันมีสองรูปแบบหลักคือ สมันกุ้ง (หรือ ซามาอูแด) กับสมันปลา (หรือ ซามาอีแก) และยังมีสมันรูปแบบอื่นตามวัตถุดิบหลัก ถือเป็นอาหารที่มีอายุการเก็บรักษาได้นานแรมเดือน และกลายเป็นหนึ่งในเสบียงกรังสำหรับชาวมุสลิมที่ไปแสวงบุญที่นครมักกะฮ์ในยุคก่อน

โดยวิธีการทำสมัน จะนำกระเทียม หอมแดง พริกแห้ง (บ้างก็ไม่ใส่พริก) ตำ (หรือปั่น) พอละเอียดแล้วใส่กะทิ ทำเป็นพริกแกง ส่วนเนื้อกุ้งและเนื้อปลานำมาตำ (หรือปั่น) ให้ละเอียดเช่นกัน จากนั้นให้นำพริกแกงมาผัดในกระทะจนหอม แล้วใส่เนื้อกุ้งและปลาที่ละเอียดแล้ว และใส่ส้มแขกลงไป จากปรุงรสด้วยน้ำตาลแว่นและเกลือ ผัดให้แห้งราวหนึ่งชั่วโมงจึงแล้วเสร็จ สมันบางสูตรอาจใช้มะพร้าวคั่ว เนื้อปลาย่าง หอมแดง ตะไคร้ เกลือ และน้ำตาล เป็นวัตถุดิบหลัก
# เจอาร์ สายเกียวโต
เจอาร์ สายเกียวโต  เป็นสายขบวนรถไฟชานเมืองที่ดำเนินการให้บริการโดยบริษัทรถไฟญี่ปุ่นตะวันตก (เจอาร์ ตะวันตก) ในพื้นที่มหานครเคฮันชิง และเป็นส่วนหนึ่งของทางรถไฟสายหลักโทไกโดระหว่างสถานีรถไฟโอซากะ-เกียวโต

 ข้อมูลทั่วไป 
 ระยะทางทั้งหมด/ผู้ดำเนินงาน: 42.8 กิโลเมตร
 บริษัทรถไฟญี่ปุ่นตะวันตก
 บริษัทขนส่งสินค้าญี่ปุ่น
 ทางรถไฟ: ทางรถไฟ 4 ทางตลอดสาย
 ระบบอาณัติสัญญาณ: ควบคุมรถไฟอัตโนมัติ
 ความเร็วสูงสุด: 
 รางนอก 130 กิโลเมตรต่อชั่วโมง
 รางใน 120 กิโลเมตรต่อชั่วโมง
 ศูนย์ควบคุมการเดินรถ: ศูนย์ควบคุมการเดินรถโอซากะ
 ระบบควบคุมการเดินรถ: ระบบควบคุมการจราจร เจอาร์ เกียวโต-โคเบะ

 การให้บริการ 
ขบวนรถไฟชานเมืองแบ่งออกเป็น 3 ประเภท ดังนี้
 ขบวนรถด่วนพิเศษ (新快速, Shin-Kaisoku)
 ให้บริการต่อเนื่องมาจากสายบิวาโกะและสายโคเซ ในพื้นที่ของสายเกียวโต ขบวนรถไฟจอดที่สถานีเกียวโต, ทากัตสึกิ, ชินโอซากะ และโอซากะ จากนั้นจะให้บริการต่อเนื่องในเจอาร์ สายโคเบะ ต่อไป
 ขบวนรถด่วน (快速, Kaisoku)
 ให้บริการต่อเนื่องมาจากสายบิวาโกะและสายโคเซ ในพื้นที่ของสายเกียวโต ขบวนรถไฟจอดที่สถานีเกียวโต, นางาโอกะเกียว, ทากัตสึกิ, อิบารากิ, ชินโอซากะ และโอซากะ จากนั้นจะให้บริการต่อเนื่องในเจอาร์ สายโคเบะ ต่อไป นอกจากนี้หลังจากช่วงเช้าขบวนรถไฟจะจอดในสถานีอื่นเพิ่มเติมระหว่างเกียวโต - ทากัตสึกิ ในบางครั้งอาจเรียกในขบวนรถไฟนี้เป็นขบวนรถธรรมดา
 ขบวนรถธรรมดา (普通, Futsū)
 ให้บริการตั้งแต่สถานีเกียวโตถึงนิชิอากาชิ และทากัตสิกิถึงชินซันดะ 
นอกจากขบวนรถไฟชานเมืองทั้ง 3 ประเภทดังกล่าว ยังมีขบวนรถไฟด่วนพิเศษฮารูกะ เชื่อมระหว่างพื้นที่เกียวโต-โอซากะ กับท่าอากาศยานนานาชาติคันไซ, ภูมิภาคโฮกูริกุ และพื้นที่อื่น นอกจากนี้ขบวนรถไฟสินค้าก็เดินรถในทางรถไฟสายนี้เช่นกัน ยกเว้นแนวเส้นทางที่ใกล้กับสถานีโอซากะจะแยกแนวเส้นทางออกไป

 สถานี 
  ●  : รถไฟจอดทุกขบวน
  |  : รถไฟวิ่งผ่านทุกขบวน
  ▲  : รถไฟจอดเฉพาะหลังเวลาเร่งด่วน

ขบวนรถไฟธรรมดาจอดทุกสถานี ขบวนรถไฟด่วนจอดเฉพาะบางสถานีในช่วงเวลาเช้าระหว่างเกียวโต-ทากัตสึกิ

ชื่อเส้นทางหลักหมายเลขชื่อสถานีภาษาญี่ปุ่นระยะทาง (กิโลเมตร)การจอดเปลี่ยนเส้นทางที่ตั้ง รถด่วน รถด่วนพิเศษ เขต, เมือง จังหวัดสายหลักโทไกโดเกียวโต京都0.0●●เขตชิโมเงียวเกียวโตนิชิโอจิ西大路2.5▲|เขตมินามิคัตสึรางาวะ桂川(久世)5.3▲|มูโกมาจิ向日町6.4▲|มูโกนางาโอกะเกียว長岡京10.1●|นางาโอกะเกียวยามาซากิ山崎14.1▲|โอยามาซากิชิมาโมโตะ島本16.3▲|ชิมาโมโตะโอซากะทากัตสึกิ高槻21.6●●ทากัตสึกิเท็ทสึ-ทงดะ摂津富田24.5||JR โซจิจิJR総持寺26.2||อิบารากิอิบารากิ茨木28.2●|เซ็งริโอกะ千里丘31.1||เซ็ทสึกิชิเบะ岸辺32.8||ซูอิตะซูอิตะ吹田35.2||ฮิงาชิ-โยโดงาวะ東淀川38.3||เขตโยโดงาวะชินโอซากะ新大阪39.0●●โอซากะ大阪42.8●●เขตคิตะ

 ประวัติ 
เจอาร์ สายเกียวโต เป็นส่วนหนึ่งของทางรถไฟสายหลักโทไกโด เปิดเดินรถเมื่อวันที่ 6 กรกฎาคม ค.ศ.1876 ระหว่างสถานีโอซากะ-มูโกมาจิ และในวันที่ 9 สิงหาคม ปีเดียวกัน เปิดสถานียามาซากิ, อิบารากิ, ซูอิตะ และในวันที่ 6 กุมภาพันธ์ ค.ศ. 1877 เปิดสถานีเกียวโต ต่อมาเมื่อมีการแปรรูปมาเป็นบริษัทรถไฟญี่ปุ่นตะวันตกจึงตั้งชื่อสายนี้ว่า เจอาร์ สายเกียวโต ในวันที่ 13 มีนาคม ค.ศ. 1988
# บัซบอมเบอส์
บัซบอมเบอส์  เป็นวิดีโอเกมแนวเกมยิงที่ตายตัวที่พัฒนาโดยบริษัทมาเทลอิเล็กทรอนิกส์สำหรับระบบอินเทลลิวิชันและวางจำหน่ายใน ค.ศ. 1982 อันเป็นปฏิกิริยาสะท้อนต่อเกมเซนทิพีดที่ได้รับความนิยมของบริษัทอาตาริ โดยผู้เล่นควบคุมกระป๋องสเปรย์กำจัดแมลงเพื่อพยายามขจัดฝูงผึ้ง

 รูปแบบการเล่น 
ในเกมบัซบอมเบอส์ตัวละครของผู้เล่นจะอยู่ในรูปแบบของกระป๋องสเปรย์กำจัดแมลง เพื่อปกป้องสวนดอกไม้จากบรรดาผึ้ง ซึ่งสเปรย์ของผู้เล่นสามารถฉีดป้องกันผึ้งที่จะทำให้ผึ้งกลายเป็นแผ่นรวงน้ำผึ้ง ผึ้งงานมาตรฐานจะบินไปทางซ้ายและขวาเหนือสวน โดยจะกลับทิศทางเมื่อใดก็ตามที่พวกมันไปถึงขอบหน้าจอหรือแผ่นรวงน้ำผึ้ง ที่ขอบของหน้าจอนี้ ผึ้งจะเคลื่อนต่ำลงลงมาใกล้กับสวนหนึ่งระดับ ส่วนในด่านต่อ ๆ ไป ผึ้งเพชฌฆาตจะปรากฏขึ้น ซึ่งเคลื่อนที่ได้เร็วกว่าผึ้งทั่วไปมาก และไม่ได้รับผลกระทบจากรวงน้ำผึ้ง โดยผึ้งเพชฌฆาตจะกลายเป็นรวงน้ำผึ้งสีแดงเมื่อถูกฉีด หากผึ้งธรรมดาติดอยู่ระหว่างสิ่งกีดขวางสองชิ้น มันจะก่อตัวเป็นรังผึ้งซึ่งมีค่าโบนัสเมื่อผ่านด่านนั้น

หากผึ้งชนิดใดชนิดหนึ่งไปถึงด้านล่างสุดของหน้าจอ มันจะผลิตดอกไม้ออกมา บรรดาดอกไม้จะเริ่มลดจำนวนพื้นที่ว่างต่อกระป๋องสเปรย์ ซึ่งอาจถึงจุดที่ไม่สามารถขยับได้ โดยทำลายกระป๋องสเปรย์และทำให้ผู้เล่นเสียชีวิตหนึ่งชีวิต

สวนแห่งนี้ยังมีฮัมมิงเบิร์ดที่เป็นมิตรอาศัยอยู่เช่นกัน ฮัมมิงเบิร์ดดังกล่าวจะปรากฏขึ้นเป็นระยะ ๆ และจะกินรวงน้ำผึ้งบนหน้าจอตามลำดับแบบสุ่ม โดยให้คะแนนเพิ่มเติมแก่ผู้เล่น ส่วนรวงน้ำผึ้งสีแดงมีค่าคะแนนมากกว่ารวงน้ำผึ้งมาตรฐาน และแม้ว่าจะไม่ได้รับผลกระทบจากกระป๋องสเปรย์ แต่ฮัมมิงเบิร์ดจะหนีไปชั่วคราวหากโดนฉีดใส่บ่อยเกินไป ทั้งนี้ การฉีดจากกระป๋องสเปรย์จะทำลายรวงน้ำผึ้งและรังผึ้ง ทำให้ผู้เล่นต้องเล็งอย่างระมัดระวังเพื่อหลีกเลี่ยงการสูญเสียคะแนนโบนัส

คะแนนจะให้สำหรับการฉีดโดนผึ้งแต่ละตัว (ไม่ว่าจะเป็นผึ้งงานหรือผึ้งเพชฌฆาต) เช่นเดียวกับรวงน้ำผึ้งแต่ละแผ่นที่ถูกฮัมมิงเบิร์ดกิน เมื่อจบหนึ่งด่านโดยการทำลายผึ้งตามจำนวนที่กำหนด จะได้รับคะแนนโบนัสสำหรับรังผึ้งบนหน้าจอ

 การพัฒนา 
ในระหว่างการพัฒนาเกม มีการเตรียมต้นแบบโดยกระป๋องสเปรย์มีตราของเรดด์ ซึ่งเป็นแบรนด์สารฆ่าแมลงที่ผลิตโดยบริษัทเอส ซี ยอห์นสัน ในความพยายามที่จะให้บริษัทเป็นพันธมิตรในการโปรโมตเกมนี้ ซึ่งเอส ซี ยอห์นสัน ได้ปฏิเสธข้อเสนอดังกล่าว และเมื่อเกมเข้าสู่การผลิตจำนวนมาก ข้อมูลบนกล่องระบุว่าบัซบอมเบอส์ให้เล่นได้ถึงสองคน ซึ่งเป็นข้อผิดพลาด ที่ได้มีการบังคับให้แก้ไขข้อมูลที่ไม่ถูกต้องด้วยมือบนกล่องเกมทุกกล่องก่อนที่จะจัดส่ง

 สิ่งสืบเนื่อง 
บัซบอมเบอส์ได้รับการเผยแพร่อีกครั้งโดยเป็นส่วนหนึ่งของอินเทลลิวิชันไลฟส์! ซึ่งเป็นคอลเลกชันสำหรับคอมพิวเตอร์และเครื่องเล่นเกมอื่น ๆ ครั้นในเดือนพฤษภาคม ค.ศ. 2010 บัซบอมเบอส์ได้มีให้ในบริการเกมรูมของบริษัทไมโครซอฟท์สำหรับเครื่องเล่นเอกซ์บอกซ์ 360 และสำหรับเกมส์ฟอร์วินโดวส์ – ไลฟ์ ที่ปัจจุบันเลิกให้บริการแล้ว
# ประธานคณะกรรมการกิจการแห่งรัฐเกาหลีเหนือ
ประธานคณะกรรมการกิจการแห่งรัฐเกาหลีเหนือ  เป็นประมุขแห่งรัฐของประเทศเกาหลีเหนือ เป็นหัวหน้าคณะกรรมการกิจการแห่งรัฐเกาหลีเหนือ ซึ่งเป็นสถาบันผู้นำสูงสุดในเกาหลีเหนือ และทำหน้าที่เป็นผู้บัญชาการทหารสูงสุดแห่งกองทัพเกาหลีเหนือ

รัฐธรรมนูญแห่งสาธารณรัฐประชาธิปไตยประชาชนเกาหลีให้อำนาจประธานคณะกรรมการกิจการแห่งรัฐในการบริหารกิจการภายในทั้งหมดของประเทศ รวมถึงการแต่งตั้งเจ้าหน้าที่ระดับสูงSocialist Constitution of the Democratic People's Republic of Korea, Article 104 การแต่งตั้งเอกอัครราชทูตและลงนามในสนธิสัญญาระหว่างประเทศ อีกทั้งมีอำนาจในการประกาศสถานการณ์ฉุกเฉิน ประกาศสงคราม รวมถึงสามารถออกคำสั่งโดยตรงไปยังกองทัพในช่วงภาวะสงครามได้ และยังเป็นผู้ควบคุมอาวุธนิวเคลียร์ของเกาหลีเหนืออย่างเบ็ดเสร็จด้วย

สมัชชาประชาชนสูงสุดเป็นผู้เลือกประธานคณะกรรมการกิจการแห่งรัฐSocialist Constitution of the Democratic People's Republic of Korea, Article 91Socialist Constitution of the Democratic People's Republic of Korea, Article 101 ซึ่งมาจากเลขาธิการพรรคแรงงานเกาหลี อันเป็นตำแหน่งเดียวกับผู้นำสูงสุดของเกาหลีเหนือ โดยมีวาระการดำรงตำแหน่งคราวละ 5 ปี และสามารถต่ออายุได้ไม่จำกัดSocialist Constitution of the Democratic People's Republic of Korea, Article 102

ผู้ดำรงตำแหน่งคนปัจจุบัน คือ คิม จ็อง-อึน ซึ่งเริ่มดำรงตำแหน่งตั้งแต่วันที่ 29 มิถุนายน พ.ศ. 2559 และได้รับการเลือกตั้งเป็นสมัยที่สองเมื่อวันที่ 11 เมษายน พ.ศ. 2562 Alt URL Alt URL